Florin Piersic va fi supus unei intervenții ortopedice care "nu va fi lipsită de riscuri". "Este absolut necesară"
Florin Piersic va fi supus unei intervenții ortopedice la Spitalul "Foișor" din București. Medicii îi vor scoate marelui actor proteza de genunchi.
"Situația medicală a pacientului face ca intervenția ortopedică să nu fie lipsită de riscuri, dar ea este absolut necesară pentru îndepărtarea sursei de infecție", a transmis Institutul de Boli Infecțioase "Prof. Dr. Matei Balș", acolo unde Florin Piersic a fost internat în ultimele două zile.
"După intervenția ortopedică, pacientul va continua tratamentul procesului infecțios", a subliniat instituția medicală.
În prezent, Florin Piersic "este stabil, însă vorbim despre un pacient vulnerabil prin vârsta și bolile asociate".
"Pacientul se află în evaluare și supraveghere multidisciplinară (boli infecțioase ortopedică, cardiologică) pentru cea mai bună abordare terapeutică", a mai transmis INBI "Prof. Dr. Matei Balș".